钦定古今图书集成/理学汇编/学行典/第194卷 > 江弘义〈兄弘礼〉
## 钦定古今图书集成/理学汇编/学行典/第194卷 > 江弘义〈兄弘礼〉

按《歙县志》：江弘义，弘礼之弟，皆慷慨有烈丈夫气。母
孀居共严，事伯兄最笃，家故饶，永乐初，诏徙东南民
实京师，伯兄名入徙中，以老母在，非伯兄无能慰母，
两人争代往，礼竟去。义朝夕念礼，每岁单骑往视，逾
数十年，礼归，兄弟驩然白首，邑大夫颜其堂曰“孝友
云。”